# Gjendja faktike 3 e SHE: Rrjetet dhe partneritetet efikase për promovimin e shëndetit në shkolla

Autorët: Ian Young, Goof Buijs, Aldona Jociute

## 1 Hyrje

Ky dokument paraqet të gjendjen e tretë faktike në një seri 1,2  të shkruara për të gjithë të interesuarit në lidhje me promovimin e shëndetit në shkolla. Qëllimi i këtij dokumenti është shkëmbimi i njohurive me praktikuesit mbi parimet themelore të partneritetit dhe rrjetëzimit efikas për promovimin e shëndetit në shkolla. Ai përfshinë idetë, hulumtimin dhe shembujt praktikë nga iniciativat për promovimin e shëndetit në shkollë dhe mjedise tjera. Synon veçanërisht mësimdhënësit, koordinatorët për promovimin e shëndetit në shkolla dhe ata cilët e bëjnë këtë të mundur në nivel rajonal dhe kombëtar.

Promovimi i shëndetit në shkollë është një koncept i gjerë i cili përfshinë edukimin shëndetësor dhe konsiderohet si çdo aktivitet i ndërmarrë në përmirësimin dhe/ose mbrojtjen e shëndetit dhe mirëqenies të të gjithë shfrytëzuesve të shkollës. Kjo përfshinë ofrimin e aktiviteteve që ndërlidhen me: politikat e shkollës për promovimin e shëndetit, mjedisin fizik dhe social të shkollës, kurrikulën, lidhjet me familjen dhe komunitetin, si dhe shërbimet shëndetësore. Në rrjetin SHE, shkolla që promovon shëndetin përkufizohet si "një shkollë që zbaton një plan të strukturuar dhe sistematik për shëndetin, mirëqenien dhe zhvillimin e kapitalit shoqëror të të gjithë nxënësve dhe personelit mësimdhënës dhe jo-mësimdhënës". Kjo karakterizohet si një qasje mbarë shkollore (apo “qasje e të gjithë shkollës”') dhe në vende të ndryshme Evropiane përdoren terma tjerë, të tillë si "shkolla të shëndetshme", "shkolla të mira dhe të shëndetshme,” por të gjitha e kanë qëllimin e ngjashëm.

**Çka është SHE?**

SHE

• është Rrjeti Evropian i Shkollave Promovuese të Shëndetit;

• është një rrjet i Koordinatorëve Kombëtarë nga 43 vende nga rajoni i Evropës i themeluar që nga viti 1992;

• fokusohet në shndërrimin e promovimit të shëndetit në shkollë në pjesë përbërëse të zhvillimit të politikës në sektorët Evropian të Edukimit dhe Shëndetit;

• ofron platformën për profesionistët Evropian që janë të interesuar në promovimin e shëndetit në shkollë;

• mbështetet nga tri organizata Evropiane: Zyra Rajonale e OBSH-së për Evropë, Këshilli i Evropës dhe Komisioni Evropian;

• është duke kontribuuar në shndërrimin e shkollave në Evropë në vende më të mira për mësimnxënie, shëndet dhe jetesë;

• përdor një koncept pozitiv të shëndetit dhe mirëqenies dhe njeh Konventën e OKB-së për të Drejtat e Fëmijëve.

## 2. Çka janë rrjetet dhe partneritetet në promovimin e shëndetit në shkolla dhe pse janë të rëndësishme?

Puna e praktikuesve të edukimit në bashkëpunim me grupe tjera të interesuara, si prindërit, përfaqësuesit e komunitetit dhe biznesit, edukatorët shëndetësor, mjekët, infermierët, psikologët dhe një varg të terapistëve është thelbësore në promovimin e shëndetit në shkollë. Kjo mund të jetë e dukshme, por nga përvoja e promovimit të shëndetit në shkolla dhe mjedise tjera del se një bashkëpunim i tillë mund të jetë i paarritshëm dhe i vështirë të mbahet. Kapitulli 3 studion çështjet strukturore dhe të procesit, të cilat mbështesin përfitimet dhe sfidat e rrjeteve dhe partneriteteve.

Ne e përcaktojmë rrjetin si çfarëdo grumbullimi të individëve apo organizatave që janë të ndërlidhura. Këto lidhje ndryshojnë në natyrë, për shembull, ato mund të jenë strukturore apo mund të kenë të bëjnë më shumë me proceset të tilla si puna strategjike dhe përcaktimi i përbashkët i qëllimit. Partneritetet shpesh shihen si më të thjeshta se rrjetet sepse mund të kenë më pak akterë të cilët bashkëpunojnë, por gjithashtu edhe ato janë komplekse. Partneritetet mund të formohen nga një numër i individëve, agjencive apo organizatave me interes të përbashkët. Ato mund të formalizohen përmes marrëveshjeve me shkrim, të tilla si ato ndërmjet ministrive të arsimit dhe shëndetësisë ose ndërmjet shkollave, fëmijëve dhe prindërve. Megjithatë, ato mund të zhvillohen edhe jo-zyrtarisht, për shembull ndërmjet një shkolle dhe një agjencie të komunitetit dhe kjo mund të dëshmojë të jetë me vlerë praktike me kalimin e kohës. Në të dy rastet, partnerët synojnë arritjen e qëllimeve të cilat ata nuk mund t'i arrijnë të vetëm, duke punuar së bashku dhe duke shkëmbyer aftësitë dhe burimet. Zakonisht ekziston një qëllim kryesor në mënyrë që partnerët të punojnë së bashku dhe një varg i objektivave specifike të cilat duhet të dakordohen. Partneritetet mund të formohen për adresimin e çështjeve të veçanta, mund të jenë afatshkurtra apo afatgjata dhe mund të jenë pjesë e rrjeteve më të gjera dhe më të ndërlikuara.

Është e vetëkuptueshme se qeniet njerëzore kanë kapacitet të bashkëpunojnë në mënyrë shoqërore për përfitim të ndërsjellë. Individët dhe organizatat kanë potencialin që të jenë më të lidhura se kurrë më parë me të tjerët për shkak të teknologjisë së informacionit. Në kuadër të çfarëdo rrjeti apo partneriteti mund të ketë organizata të cilat mund të jenë të ndryshme, për shembull në aspektet e llojit të tyre të partnerit, shërbimeve, financimit, pronësisë dhe qeverisjes. Lidhja e një rrjeti përfshinë dy çështje të ndërlidhura. Njëra është lidhja në nivelin e strukturës (kush është i lidhur me kë) dhe tjetra është lidhja në nivelin e sjelljes. Fakti se veprimet e secilit individ në kuadër të rrjetit mund të ketë pasoja të mundshme për të gjithë në sistem e ilustron më së miri kompleksitetin e një rrjeti.

##  3. Faktorët që promovojnë dhe pengojnë rrjetet dhe partneritetet

Më poshtë kemi radhitur temat kryesore të cilat janë relevante për rrjetëzimin dhe partneritetet:

* çështjet politike;
* aleancat dhe kultura territoriale;
* respektimi dhe të kuptuarit e roleve profesionale, koncepteve dhe gjuhës;
* besimi si komponent kyç i rrjeteve dhe partneriteteve;
* natyra e shkollave dhe rolet e tyre;
* vlerësimi dhe monitorimi;
* përgjegjshmëria, llogaridhënia dhe shpërblimet;
* qëllimet e përbashkëta;
* shfrytëzimi i potencialit të mediave sociale;
* ndalimi dhe frika e konfliktit;
* fuqia dhe ndikimi në rrjete.

Le të shtjellojmë shkurtimisht me radhë secilën nga këto tema për të marrë në konsideratë çështjet që mund të ndihmojnë në arritjen e një kuptimi më të mirë të rrjetëzimit dhe partneriteteve.

#### Çështjet politike

Qeveritë kombëtare dhe agjencitë ndërkombëtare mund të jenë shumë përkrahëse ndaj punës në partneritet dhe rrjetëzimit. Qeveritë përdorin shprehje të tilla si "të menduarit së bashku" dhe "pjesëmarrje," prandaj në kuadër të rrjeteve ekzistojnë kontekste pozitive kombëtare për këtë qasje për promovimin e shëndetit në shkolla. Megjithatë, praktikuesit duhet të jenë të kujdesshëm ndaj çështjeve politike dhe prioriteteve kombëtare që ndërlidhen me to kur bëjnë prioritizimin e asaj se si dhe ku të investojnë kohën dhe energjinë e tyre në punën në partneritet3. Për shembull, zhvillimi i kurrikulës dhe vendosja e prioriteteve në nivelin e autoritetit kombëtar dhe lokal në shkolla mund të jetë shumë politik. Një filozofi politike mund të dëshirojë të theksoj gjuhën, njohuritë aritmetike apo rezultatet profesionale dhe çështjet e shëndetit i shohin si periferike në vend se në qendër të mësimnxënies. Një shembull tjetër është presioni për të theksuar një temë të veçantë të shëndetit, të tillë si obeziteti/të ushqyerit e shëndetshëm ku në fakt qasja e shkollës promovuese të shëndetit është e lidhur me një qasje holistike. Megjithatë, është e mundur që të punohet nga një temë e vetme dhe të merret qasja e një shkolle promovuese të shëndetit, siç shihet për shembull në rastin studimor të Kosovës, të referuar në Kapitullin katër. Përveç kësaj, punësimi i profesionistëve të shëndetit, si infermierët apo mjekët e shkollës, mund të jetë subjekt i vendimeve politike dhe të burimeve në nivel kombëtar dhe të fushës. Praktikuesit, të cilët janë në dijeni për përmasat e tilla politike, do të jenë në gjendje të njohin mundësitë e duhura dhe të prioritizojnë punën në partneritet për të arritur rezultatet ku ata mund të tregojnë sukses. Nga ana tjetër, suksesi i tillë mund të çojë në një profil më të mirë dhe përmirësim të financimit për iniciativat e ardhshme.

#### Aleancat dhe kultura territoriale

Si në kuadër të organizatave, siç janë shkollat, ashtu edhe në të gjithë sektorët, një pengesë e zakonshme për punë efikase është ajo që në botën e biznesit quhet "mentaliteti i kullës së silosit." Kjo është kur departamentet apo sektorët e caktuar nuk dëshirojnë të shkëmbejnë informacione me të tjerët të cilët duhet të punojnë për të njëjtat qëllime. Ky fenomen zvogëlon efikasitetin dhe produktivitetin dhe mund të ketë efekte negative në kulturën dhe moralin. Gjithashtu, kjo mund të ekzistoj edhe jashtë sektorit komercial, ndërmjet sektorëve të arsimit dhe shëndetësisë, në një vend, në nivel Evropian apo edhe ndërmjet agjencive në një organizatë globale, të tilla si Kombet e Bashkuara. Lencioni5 sugjeron se silosi mund të shkatërrojë organizatat. Ai beson se një ekip i unifikuar i lidershipit do të nxisë besimin, krijojë fuqizimin dhe thyejë qasjen e menaxherëve nga mentaliteti "departamenti im" në mentalitetin "organizata jonë.”

Ekziston nevoja që të shikojmë të gjithë sistemin6 dhe në kontekstin e një organizate të identifikojmë lojtarët tjerë të cilët janë duke punuar në fusha të njëjta ose të mbivendosura. Gjithashtu, është e rëndësishme njohja e ndërlidhjes ndërmjet pjesëve të një sistemi dhe ku është e mundur, ndihmesa për të prodhuar një vizion të unifikuar tek të gjitha organizatat. SHE ka luajtur një rol në ndërtimin e këtyre aleancave me lojtarët tjerë kombëtar dhe ndërkombëtar. Rrjeti i SHE ka filluar në vitin 1992 si një iniciativë e tri organizatave Evropiane: OBSH-së/Evropë, Komisionit Evropian dhe Këshillit të Evropës; të gjitha këto organe ofrojnë mbështetje për SHE përmes bordit këshillues dhe ndihmojnë në bashkë-financimin e aktiviteteve të rrjetit. Përveç kësaj, SHE bashkëpunon me agjencitë tjera ndërkombëtare si Qendra Evropiane për Kontrollin e Sëmundjeve (ECDC), ASCD Amerikane, Rrjetin Ndërkombëtar të Shkollave të Shëndetit dhe në nivel kombëtar me OJQ-të, universitetet dhe agjencitë qeveritare për arsim dhe edukim. SHE shëndetësore është duke punuar në kuadër të kontekstit bashkëpunues të Shëndeti 2020,7,8 e cila bën thirrje për shëndetin në të gjitha politikat në Evropë dhe avokon një qasje mbarë qeveritare dhe mbarë shoqërore. Shëndeti 2020 përdor qeverisjen si një "thjerrëz" për të parë të gjitha fushat teknike të shëndetit.

#### Respektimi dhe të kuptuarit e roleve profesionale, konceptit dhe gjuhës

OBSH ka theksuar rëndësinë e bashkëpunimit ndër-sektorial që nga fillimi i lëvizjes aktuale për promovimin e shëndetit në vitet 19809,10. Në vitin 2014, OBSH-ja/Evropa, si pjesë të strategjisë së tyre Shëndeti 2020, kanë theksuar sinergjinë ndërmjet sektorëve të arsimit dhe shëndetësisë që nxit arsimimin më të mirë dhe çojnë në rezultate shëndetësore11. Megjithatë, ende mbesin shumë sfida për shkak të natyrës së profesioneve të cilat kanë tendencë të krijojnë barriera për ndërveprim. Për shembull, një grup profesional ka tendenca të përcaktojë më ngushtë rolet e profesioneve tjera se sa realiteti. Nevojitet më shumë kohë për të kuptuar dhe respektuar të gjitha rolet përkatëse të partnerëve12. Një çështje e ndërlidhur me këtë janë konceptet profesionale dhe gjuha të cilat kanë nuanca të ndryshme të kuptimit për grupet të ndryshme profesionale. Fjalë të tilla si *kurrikulum, ndërhyrje, promovim i shëndetit, arsimim shëndetësor* janë shembuj të termave kryesore të cilat jo domosdoshmërisht kanë një kuptim të përbashkët në të gjitha profesionet e arsimit dhe shëndetësisë. Këto duhet të ndahen dhe të hulumtohen për të hequr keqkuptimet dhe barrierat për komunikimin dhe rrjetëzimin.

### Besimi si komponent kyç i partneriteteve.

Besimi është një shtyllë qendrore e ekipeve dhe partneriteteve efikase si në biznes ashtu dhe në iniciativat bashkëpunuese të sektorit publik, siç është promovimi i shëndetit në shkollë13. Kjo do të thotë se anëtarët duhet të kenë besim se partnerët tjerë kanë qenë të hapur dhe të qartë në lidhje me qëllimet e tyre në kuadër të projektit të përbashkët dhe se ekziston njohja reciproke e përparësive dhe dobësive të partnerëve. Kjo gjithashtu do të thotë se partnerët duhet të jenë në gjendje të tregojnë dobësitë e tyre apo cenueshmërinë në një detyrë, pa u perceptuar si kërcënim për individët ose organizatat e tyre. Kjo nuk zbatohet vetëm për aftësitë dhe përvojën që partnerët e sjellin por edhe për buxhetin dhe kufizimet politike mbi individët dhe organizatat. Nevojitet kohë për krijimin e besimit dhe kredibilitetit ndërmjet partnerëve, por kjo mund të përshpejtohet me ushtrime në trajnime në grup, të cilat përfshijnë informimin më shumë për cilësitë dhe dobësitë personale të partnerëve dhe shkëmbimin e tyre në një mjedis të sigurt.

#### Natyra e shkollave dhe rolet e tyre

Tri dekada më parë, në zhvillimin e hershëm të promovimit të shëndetit në shkolla, ka ekzistuar shpesh supozimi nga profesionistë të shëndetit se shkollat ishin mjedise të dobishme, ku autoritetet shëndetësore do të mund të arrinin përmirësimin e shëndetit, pa pasur gjithmonë një kuptim të mirë të rolit, funksioneve dhe pikëpamjes së menaxherëve dhe mësimdhënësve në shkolla. Tanimë dihet se përfshirja e masave shëndetësore në aktivitetet kryesore të shkollave është shumë e rëndësishme14. Ka kohë që kur është vendosur se standardet e mira të arsimit në nivel të popullsisë përmirësojnë edhe statusin shëndetësor të popullsisë. Sipas një raporti të OKB-së, krahasimi ndër-vendor tregon se me kalimin e kohës rritja e arritjeve arsimore i paraprinë përmirësimeve në statusin shëndetësor15. Ky model i qëndrueshëm me kalimin e kohës e bënë të mundshëm ekzistimin e një lidhje shkakësore ndërmjet arsimimit dhe gjendjes shëndetësore. Kjo mund të jetë për shkak se arsimi çon në gjendjen më të mirë ekonomike. Gjithashtu mund të ndërlidhet edhe me arsimimin që prodhon njohuri më të mira shëndetësor, që nënkupton aftësinë për të gjetur, përpunuar dhe interpretuar informacionin e duhur për shëndetin e tyre.

Ekzistojnë dëshmi në rritje për rëndësinë e aktivitetit fizik dhe të shëndetit emocional në mësimnxënie16. Kjo është gjithashtu e vërtetë për statusin ushqyes të fëmijëve në lidhje me mësimnxënien17. Përveç kësaj, në vendet në zhvillim shëndeti i anëtarëve tjerë të familjes ndikon në regjistrimin në arsim, pasi që vëllezërit dhe motrat dhe prindërit e shëndetshëm zvogëlojnë nevojën që fëmijët të kujdesen për anëtarët e tjerë të familjes në shtëpi18. Dëshmia për mekanizmat shkakësorë në kuadër të ndërveprimit arsimor dhe shëndetësorë nuk është e plotë, por Bloom konkludon se ndërveprimet mes tyre mund të krijojnë "spiralet e zhvillimit të virtytshëm" dhe ai beson se politikat kombëtare dhe ndërkombëtare duhet të zhvillohen dhe të zbatohen më tej në mënyrë që të përfitojnë nga këto ndërveprime. Shkollat promovuese të shëndetit dhe iniciativat tjera të ndërlidhura, të tilla si eko-shkollat dhe shkollat e qëndrueshme, kanë potencial të japin kontribut të rëndësishëm në partneritetet dhe rrjetet e tilla.

Është e rëndësishme që profesionistët shëndetësor që punojnë me shkolla e pranojnë se arsimimi efikas në vetvete do të ketë potencial të prodhojë përfitime shëndetësore në nivel individual dhe të popullsisë dhe ta përdorin këtë si një pikënisje për punën partneritet e tyre në. Ekziston nevoja që sektori i shëndetësisë të integrojë treguesit e tij të efikasitetit dhe cilësisë me llojin e treguesve tashmë në vend në disa sisteme arsimore 19. Kjo ka ndodhur në një numër të kufizuar të rasteve deri më sot në promovimin e shëndetit në shkolla, si në Skoci, ku treguesit e efikasitetit në promovimin e shëndetit janë inkorporuar në treguesit e përgjithshëm të efikasitetit të përmirësimit në shkolla.

### *Vlerësimi dhe monitorimi*

Ekziston një literaturë në rritje në lidhje me vlerësimin e promovimit të shëndetit në shkolla 17,20. SHE ka përshkruar dimensionet themelore të vlerësimit në promovimin e shëndetit në shkolla në manualin online të SHE për shkolla 21.. Monitorimi i progresit dhe vlerësimi mund të ofrojnë informacione thelbësore në lidhje me planin për promovimin e shëndetit në shkollë, duke përfshirë:

* Progresin e aktiviteteve në vazhdim e sipër;
* Sfidat dhe sukseset në zbatimin e planit;
* Efikasiteti i shkollave promovuese të shëndetit në lidhje me qëllimet dhe objektivat e shëndetit;
* Përshtatshmëria e shkollave promovuese të shëndetit me komunitetin e shkollës me kalimin e kohës

Është e qartë se planifikimi, përshtatja dhe zbatimi i një plani për shkollën promovuese të shëndetit është një proces në vazhdim e sipër. Ai kërkon monitorim, vlerësim dhe rishikim të vazhdueshëm, të paktën çdo 3-4 vjet.

Vlerësimi i punës në partneritet brenda dhe ndërmjet shkollave promovuese të shëndetit dhe partnerëve të tyre, është në disa aspekte në fillimet e tij. E dimë se qasjet e tërësishme të shkollave i japin vlerë të shtuar iniciativave të bazuara në mësimnxënie dhe mësimdhënie në klasë2,17. Megjithatë, pjesa më e madhe e punës vlerësuese në shkolla ka qenë e lidhur me programet specifike mbi tema të veçanta, siç është ushqimi i shëndetshëm apo përdorimi i substancave. Ekziston nevoja për vlerësimet e ndërveprimeve dhe ndër-marrëdhënieve komplekse brenda mjediseve siç janë shkollat dhe partnerët me të cilët ato ndërveprojnë22. Do të jetë i rëndësishëm shtimi i punës së bërë mbi tema specifike për të shikuar gjithashtu edhe kompleksitetin e ndryshimeve organizative23. Kjo në anën tjetër do të japë një bazë më të fortë empirike për të mbështetur punën në partneritet dhe punën ndër-sektoriale.

#### Përgjegjshmëria, llogaridhënia dhe shpërblimet

Përveç rëndësisë së metodave të duhura të vlerësimit, vlera dhe vëmendja në rezultatet e hulumtimit të një ekipi apo programi të partneritetit janë shumë të rëndësishme. Nëse partnerët interesohen më shumë në çështje tjera sesa për suksesin e partneritetit ose të rrjetit, atëherë kjo padyshim do të dëmtojë programin. Megjithatë, për disa anëtarë të një partneriteti apo rrjeti, thjesht të qenit pjesë e një grupi prestigjioz është e kënaqshme dhe arritjet e qëllimeve të një grupi mund të mos jenë prioritet i një individi13. Rrjeti SHE është përpjekur të zvogëlojë rreziqet e tilla përmes formalizimit të angazhimit që anëtarët e rrjetit bëjnë në tërësi dhe duke ndërtuar besimin dhe përgjegjësinë përmes trajnimeve, publikimeve dhe festimit të suksesit, kur është e përshtatshme.

Aktualisht, njohja dhe shpërblimet, siç është promovimi në karrierë, mund të jenë më shumë të lidhur me suksesin brenda një profesioni, se me shkaqet e njohjes së arritjeve ndër-sektoriale; prandaj, për këtë arsye është thelbësore që suksesi në iniciativat e partneriteti të regjistrohet dhe njihet në hierarkitë profesionale apo përndryshe kjo mund të dëmtojë statusin e punës në partneritet.

#### Qëllimet e përbashkëta

Në punën në rrjet ekziston nevoja e fuqishme për qartësimin se çfarë është duke u përpjekur të arrijë rrjeti ose partneriteti dhe inkurajimin e partnerëve që të luajnë rolin e tyre në sqarimin e këtyre objektivave. Kjo është një çështje komplekse në një rrjet të tillë si SHE, sepse shumica e anëtarëve janë nga agjencitë qeveritare apo universitetet që kanë përgjegjësi tjera brenda organizatës së tyre dhe në nivel kombëtar, përveç rolit të tyre ndërkombëtar. Është e rëndësishme të sqarohen paqartësitë në rolin e partnerëve. Çfarëdo dyshimi në këto çështje mund të dëmtojë përkushtimin dhe besimin në çfarëdo rrjeti. Një çështje tjetër në rrjetëzimin ndërkombëtar është përdorimi i gjuhës. Anglishtja është gjuha që përdoret zakonisht në rrjetet Evropiane dhe ndërkombëtare për komunikim, por duhet pranuar se vetëm një grup relativisht i vogël e kanë gjuhën angleze gjuhë amtare. Prandaj, duhet t'i kushtohet vëmendje për t’i bërë të gjitha aktivitetet e rrjetit dhe komunikimit të qasshme tek gjuhët dhe kulturat e ndryshme.

#### Shfrytëzimi i potencialit të medies sociale

Nëse ne i shohim mediat sociale si çfarëdo mjeti të internetit të cilat mund të përdoren për t'i shkëmbyer informacionet, atëherë këto nuk janë të rëndësishme vetëm për një rrjet ndërkombëtar siç është SHE, por gjithashtu janë shumë të rëndësishme për të rinjtë e moshës shkollore për të cilët SHE është e interesuar. Ekziston shqetësimi i përgjithshëm në nivel individual në lidhje me keqpërdorimin e të dhënave të ngarkuara mbi ueb-faqet e rrjeteve sociale; megjithatë, ekzistojnë shumë rezultate pozitive të cilat mund të lindin nga shfrytëzimi efikas i këtyre mediave24,25,26,27. SHE shfrytëzon mediat si Facebook, LinkedIn dhe Twitter për të informuar, shkëmbyer dhe debatuar në nivel ndërkombëtar me të rinjtë, prindërit, shkollat, universitetet, autoritetet lokale, agjencitë qeveritare dhe agjencitë tjera ndërkombëtare. Këto media janë gjithashtu të shkëlqyera për ofrimin e informacioneve të përditësuara tek anëtarët e rrjetit SHE në lidhje me çështjet, takimet dhe hulumtimet aktuale relevante për punën e SHE, pa pasur nevojë për takime ballë për ballë. Në Evropë ekzistojnë dallime të mëdha në shfrytëzimin dhe qasjen në media sociale. Si pasojë, nevojiten këshilla dhe trajnim për t'i mbështetur dhe inkurajuar kolegët në shfrytëzimin e këtyre mediave.

#### Ndalimi dhe frika e konfliktit

Partneritetet e shëndetshme përballen me probleme dhe diskutojnë në mënyrë të hapur në vend se të pretendojnë se nuk ekzistojnë problemet. Nëse nuk ka besim të mjaftueshëm në një partneritet, problemet shuhen dhe frika e adresimit të tyre mund të bëjë që problemet të keqësohen dhe të rriten dhe kjo nga ana tjetër mund të ndajë dhe shkatërrojë partneritetin. Për shembull, në punën e SHE mund të ketë konflikt në lidhje me burimet e mundshme të financimit të punës së SHE. Anëtarët mund të kenë pikëpamje konfliktuale për pranimin e fondeve nga burime të veçanta komerciale për arsye etike, apo një agjenci ndërkombëtare mund të dëshirojë të financojë punën mbi një temë të veçantë siç është obeziteti dhe jo një qasje mbarë-shkollore. Në rrjetin SHE tensionet dhe konfliktet e tilla diskutohen hapur dhe mbijetesa afatgjate e partneriteteve varet nga zgjidhja e konflikteve të tilla në mënyrë të hapur. Kodi etik i SHE, i cili është në dispozicion në ueb-faqen e SHE, jep një deklaratë të transparencës që ofron një kornizë të dobishme për marrjen e vendimeve dhe zgjidhjen e konfliktit.

#### Fuqia dhe ndikimi në rrjete

Për promovimin e shëndetit në shkolla dhe mjedise tjera, ne duhet të zhvillojmë metodat të cilat lidhin potencialin e "organizatave të bashkuara" dhe këto kanë më shumë gjasa të bazohen në rrjetet se sa në strukturat tradicionale hierarkike28 . Megjithatë, rrjetet janë komplekse dhe në çfarëdo rrjeti të caktuar, faktorë të ndryshëm mund të ndikojnë në atë se kush ka fuqi dhe ndikim. Për shembull, është i rëndësishëm numri i lidhjeve të komunikimit që ka një individ. Megjithatë, ndikimi në një rrjet nuk është vetëm në lidhje me se sa lidhje i ka zhvilluar një individ. Nëse një anëtar është i lidhur me shumë njerëz të cilët nga ana tjetër kanë disa lidhje, kjo zvogëlon ndikimin. Përveç kësaj, ekzistojnë “gatekeepers” (derëtar) të cilët kontrollojnë lidhjet me të gjitha pjesët e rrjetit dhe mund të kenë ndikim të madh, pozitiv apo negativ, në rrjedhën e informacionit dhe ideve në kuadër të rrjetit. Njwsoj si faktorët e mësipërm, ekzistojnë një sërë çështjesh të tilla si përvoja e mëparshme në punënë në rrjet. Për shembull, njerëzit të cilët janë mësuar me një profesion të vetëm hierarkik mund të mos jenë domosdoshmërisht efikas në punën në rrjet në fillim.

Fuqia dhe ndikimi në një rrjet është gjithashtu e ndërlidhur me qasjen në të dhëna dhe burimet e të dhënave. Qasja në të dhëna mund të ketë efekte të fuqishme në anëtarët e rrjeteve, në nivel lokal dhe global. Kompanitë e mëdha, siç është Google, kanë treguar se sa të fuqishme mund të jenë "të dhënat me kapacitet të madhë" (big data) në këtë epokë elektronike. Edhe në rrjetet e vogla lokale qasja në burimet e të dhënave mund të ndikojë në atë se kush mban kompetencat në marrëdhënie të tilla. Të fundit, por jo më pak të rëndësishme, janë çështjet që ndërlidhen me buxhetin në një rrjet. Shpesh individët me buxhete të kufizuara kanë mësuar të punojnë m\mirë rrjet, sepse vetëm duke punuar me të tjerët ata mund të kenë qasje në fondet mbështetëse. Megjithatë, është thelbësore që çështjet buxhetore të diskutohen hapur në mënyrë që konfliktet të zgjidhen në fillim të një programi të caktuar, pasi që mungesa e qartësisë mbi buxhetin mund të jetë problematike për rrjedhën e një projekti dhe të zvogëlojë qëndrueshmërinë e punës. Nevojitet kohë për të ndërtuar rrjete efikase ndërsa në punën e shkollave promovuese të shëndetit, rrjetëzimi kërkon një nivel të lartë të prioritetit në mënyrë që të jetë i suksesshëm dhe i qëndrueshëm.

## 4. Rastet studimore të rrjetëzimit dhe partneriteteve të qëndrueshme në promovimin e shëndetit në shkollë

Këtu janë prezantuar disa raste studimore të rrjetëzimit dhe partneriteteve në kuadër të promovimit të shëndetit në shkolla në Gjermani,29Kosovë30, Lituani dhe Skoci3,31 të cilat mund të përmirësojnë të kuptuarit praktik të kësaj pune.

Rasti studimor nga Gjermania thekson rëndësinë e ''tejkalimit të qëllimeve konfliktuale të partnerëve të aleancës dhe krijimin e një strukture që mundëson efekte sinergjike.'' Është dashur kohë për krijimin e një kuptimi të përbashkët të problemeve të rëndësishme në promovimin e shëndetit në shkollë. Gjithashtu, është bërë një analizë ekonomike për përfitimet e mundshme të anëtarëve të partneritetit në mënyrë që t’i bindin dhe motivojnë partnerët e mundshëm të punojnë së bashku. Janë shqyrtuar çështjet e qëndrueshmërisë në lidhje me një nivel të lartë të mbështetjes politike.

Konteksti i qasjes së partneritetit në Kosovë ka qenë pasojë e konfliktit në Ballkan, e cila la Kosovën me probleme të rënda në infrastrukturën e saj dhe me degradim të pjesëve të mjedisit. Ndotja mjedisore, e shkaktuar nga metalet e rënda, sidomos plumbi, po shkaktonte shqetësim të madh në lidhje me fëmijët në nevojë në zonën urbane të Mitrovicës. Modeli i partneritetit, i cili ishte zhvilluar për t'iu përgjigjur kësaj krize, ka përfshirë Ministritë relevante të shëndetësisë, arsimit dhe mjedisit, si dhe institutin e shëndetit publik, shoqatat e grave dhe ekspertët nga industria e minierave të plumbit.

Përveç kësaj, në këtë çështje në dispozicion ka qenë edhe ekspertiza nga partnerë në OBSH/Evropë, Maqedoni, Mbretëri e Bashkuar, Poloni dhe Slloveni. Pas shkëmbimit të gjerë të pikëpamjeve, janë nënshkruar marrëveshje me të gjitha agjencitë qeveritare në Kosovë në lidhje me programin e punës që ishte ndërmarrë duke përdorur modelin e shkollave promovuese të shëndetit. Puna jo vetëm që përfshin një program të madh arsimor mbi helmimin nga plumbi për fëmijët dhe nënat, por ka një komponentë të fortë klinike dhe një komponent të ndryshimeve mjedisore në aspektin e burimit të problemit dhe zvogëlimin e ekspozimit të fëmijëve ndaj metaleve të rënda. Puna e Kosovës është mbështetur për shkak se të gjithë partnerët e kanë kuptuar se ka nevojë për ngritjen e kapaciteteve afatgjate sa i përket aspekteve arsimore dhe mjedisore. Gjithashtu, është e rëndësishme që ka pasur një shkallë të vazhdimësisë në përfshirjen e vazhdueshme të personelit kyç në Kosovë, të cilët mund të ndihmojnë në prioritizimin e lartë të çështjes në agjendat politike për një periudhë pesëmbëdhjetë vjeçare.

Në rastin studimor të Skocisë, partneritetet shihen si një komponent thelbësor në krijimin e shkollave promovuese të shëndetit në rrjedhat e ofrimit të arsimit. Shtytja më e madhe për këtë punë në Skoci erdhi nga sektori për promovimin e shëndetit dhe qasja e partneritetit që ka evoluar gjatë një periudhe prej njëzet vitesh. Profesionistëve të shëndetit iu është bërë e qartë që ata duhet të jenë të ndjeshëm ndaj koncepteve gjuhësore dhe strukturave në sistemin31e arsimit, në vend se t'iu imponojnë supozimet ose pikëpamjet e tyre kolegëve në arsim.

Një faktor tjetër që është parë si jetik për këtë zhvillim në Skoci ishte vullneti i qartë politik nga të dy sektorët e arsimit dhe shëndetësisë të qeverisë, për të prioritizuar promovimin e shëndetit në shkolla dhe mjedise tjera. Aty ka pasur edhe një strategji për të dhënë udhëzime dhe objektiva të qarta në nivel kombëtar, por për të shmangur një qasje hierarkike përmes pranimit të ekspertizës së autoriteteve lokale dhe për të mundësuar fleksibilitet në praktikë. Edhe pse ky shembull është një qasje partneriteti, pronësia e kësaj pune tani shihet kryesisht si bashkëpunimi me partnerët në sektorin e arsimit për të mundësuar një qasje të qëndrueshme në shkollat, ku promovimi i shëndetit është duke u përfshirë në menaxhimin e përditshëm dhe jetën e shkollave.

Rasti studimor i Lituanisë është një shembull i partneritetit bashkëpunues në rajonin e Detit Baltik. Në këtë rast, Rrjeti Rajonal Kaunas i Shkollave Promovuese të Shëndetit në Lituani, i udhëhequr nga Qendra për Arsim e Rajonit Kaunas, u përfshi në projektin BERAS (Shoqëria dhe Bujqësia Baltike e Riciklimit Ekologjik). Partneriteti i projektit ka përfshirë 24 partnerë të projektit nga nëntë vende rreth Detit Baltik, duke përfshirë tri shtete Baltike të BE-së, Estonia, Letonia dhe Lituania; gjithashtu edhe Danimarka, Gjermania, Finlanda, Polonia dhe Suedia dhe 35 organizata të ndërlidhura, si dhe përfaqësuesit nga Rusia dhe Norvegjia. Projekti BERAS ka kombinuar kërkimin, inovacionin dhe sipërmarrjen për të zhvilluar dhe zbatuar alternativa ekologjike në të gjithë zinxhirin e ushqimit, nga fermeri tek konsumatori.

Qendra për Arsim e Rajonit të Kaunas ka marrë pjesë në këtë projekt sepse arsimimi mund të bëjë një ndryshim: të ngritë vetëdijen dhe të mësuarit e shoqërisë për të bërë zgjedhje të qëndrueshme.

Nëpërmjet arsimimit ata shpresojnë të kenë një ndikim pozitiv në mjedisin e Detit Baltik. Një arsye tjetër ishte theksi i madh në arsimimin e fëmijëve nga mosha shumë e hershme, si dhe nxënësit, studentët dhe mësuesit në mënyrë që të frymëzohet të marrin një rol aktiv në zhvillimin e së ardhmes. Një nga rezultatet e projektit ishte zhvillimi i një pakete arsimore për fëmijët e të gjitha grupmoshave, e cila duhet të përdoret në kurrikulën shkollore dhe në kuzhinë. Komunat e përfshira në projekt kanë punuar në përmirësimin e shujtave në shkollë.

Pjesëmarrja në projekt ka krijuar mundësi të mjaftueshme për shkëmbimin e shembujve të praktikës së mirë, inspirimin dhe motivimin e zhvillimit të qëndrueshëm. Në vend të krijimit të kornizave fikse, ajo ka propozuar një “toolbox” (kuti të veglave) të arsimit, duke marrë parasysh kontekstin arsimor dhe kulturor të secilit vend. Gjithashtu, pjesëmarrja në projekt ka çuar në krijimin e një partneriteti të fuqishëm ndërmjet vendeve pjesëmarrëse, në veçanti ndërmjet Komunës së Rajonit të Kaunas (Lituani) dhe Komunës së Södertelje në Suedi. Shkollat gjithëpërfshirëse nga të dyja komunat kanë krijuar marrëdhënie të fuqishme të partneritetit dhe vazhdojnë bashkëpunimin në projekte tjera ndërkombëtare.

## 5. Konkluzionet

Për praktikuesit e promovimit të shëndetit në shkollë ekziston një organ i kërkimeve dhe rasteve studimore praktike për t’u informuar mbi qasjen në rrjetëzim dhe punën në partneritet. Megjithatë, të kuptuarit tonë në lidhje me atë se si sistemet e tilla komplekse, siç janë shkollat dhe sistemet e arsimit, ndryshojnë dhe zhvillohen është në një fazë relativisht të hershme. Ne e dimë se puna në partneritet dhe rrjetëzimi është thelbësore për një punë efikase në këto sisteme.

Partneritetet dhe rrjetet mund të mundësojnë shkëmbimin e njohurive dhe aftësive, ato mund të ndihmojnë në arritjen dhe mbështetjen jetike politike dhe ato mund të arrijnë përdorim më efikas të burimeve të pakta. Të kuptuarit tonë të barrierave dhe shtytësve të rrjetëzimit efikas është ende në rritje, por është zhvilluar në masë të madhe që kur OBSH-ja ka ngritur çështjen 7,8 të nevojës për punë ndër-sektoriale. Këto të dhëna faktike ofrojnë një hyrje në rrjetëzim dhe punën në partneritet, e cila do të ofrojë një pikënisje teorike dhe disa shembuj praktik për praktikuesit që t'i shfrytëzojnë në praktikën e tyre. Rrjetëzimi mund të jetë i dobishëm dhe argëtues, por gjithashtu është edhe kompleks dhe lexuesit inkurajohen të lexojnë dhe reflektojnë mbi materialin shtesë të rekomanduar në referenca. Investimi i kohës në punën në partneritet do të ndikojë në cilësinë e rezultateve të punës dhe kënaqësinë personale për punën; prandaj, vazhdoni dhe zhvillojeni punën që tashmë jeni duke e bërë!

## Referencat

1 Schools for Health in Europe. (2013). *SHE Factsheet 1. State of the art: health promoting schools in Europe.* CBO, Utrecht. [www.schoolsforhealth.eu](http://www.schoolsforhealth.eu)

2Schools for Health in Europe. (2013). *SHE Factsheet 2.Health Promotion in Schools – evidence for effective action*. CBO, Utrecht. www.schoolsforhealth.eu.

3 Inchley, J., Guggleberger, L. & Young, I. (2012)From health to education The journey towards health promoting schools in Scotland. In Samdal, O and Rowling, L. (Eds.) *The Implementation of Health Promoting Schools*. 142-146, Routledge.

4Fullan, M. G. (1993). *The complexity of the change process*. In Change forces: Probing the depth of educational *reform*. Falmer Press.

5 Lencioni, P. (2006). *Silos, Politics and Turf Wars: A Leadership Fable about Destroying the Barriers That Turn Colleagues Into Competitors.*Jossey-Bass.

6 Anderson, V. & Johnson, L.(1997) Systems Thinking Basics: from Concepts to Causal Loops. Pegasus Communications.

7Kickbusch, I. &Gleicher, D. (2012) *Governance for health in the 21st century*. Zyra Rajonale e OBSH-sw pwr Evropën, Kopenhagë.

8 Organizata Botërore e Shëndetësisë,Zyra Rajonale për Evropë (2012) *Health 2020: the European policy for health and well-being.* OBSH, Kopenhagë.

9 Organizata Botërore e Shëndetësisë (1984) *Health Promotion, a Discussion Document on the Concept and Principles.* Zyra Rajonale e OBSH-së për Evropën, Kopenhagë.

10 Organizata Botërore e Shëndetësisë (1986) *The Ottawa Charter.*

11 OBSH Evropë (2014). *Health 2020: education and early development. Synergy between sectors: Fostering better education and health outcomes*. OBSH Evropë, Kopenhagë.

12 Young, I.M. (2014) *Health Promotion and Sustainable Development in Schools*in Simovska, V &Mannix-MacNamara, P (eds.)*Schools for Health and Sustainability: Theory, Research and Practice*. Springer.

13Lencioni, P. (2002) *The five dysfunctions of a team.*Jossey-Bass.

14Rowlings, L &Jeffreys, V (2006). Health Education Research *21* (5), 705 -718.

15Kombet e Bashkuara (2003), *World Development Report 2003,* Kombet e Bashkuara, New York.

16 Singh, A et al (2012).*Physical Activity and performance at school: A systematic review of the literature including a Quality Assessment.* Arch PediatrAdolesc Med. 66: 49 – 54.

17 St Leger, L., Young,I., Blanchard, K. & Perry, M. (2010) *Promoting Health in Schools, From Evidence to Action*. IUHPE, Paris.

18 Bloom, D. (2007). *Education, health and development*. American Academy of Arts and Sciences UBASE Occasional Paper

19. Scottish Health Promoting Schools Unit. (2004),*Being Well, Doing Well: A framework for Health Promoting Schools in Scotland*. Dundee, SHPSU.

20Barnekoë, V., Buijs, G., Clift, G., Paulus, P., Rivett, D & Young, I. (2006*) Health Promoting Schools: A resource for developing indicators.* Zyra Rajonale e OBSH-së për Evropën, Kopenhagë

21Safarjan, E., Buijs, G, Ruiter, S.de (2013).*Online Schools Manual*. http://www.schools-for-health.eu/ Accessed 15/09/14.

22Dooris, M. & Barry, M. (2013) in Samdal, O and Rowling, L. (Eds.) *The Implementation of Health Promoting Schools*. Routledge.

23Keshavarz, N., Nutbeam, D., Rowling, L. &Khavarpour, F. (2010) *Schools as social complex adaptive systems: a new way to understand the challenges of introducing the health promoting schools concept.* Social Science and Medicine, 70 (10), 1467-1474

24 Christakis, N. & Fowler J. (2009) Connected: *The amazing power of social networks and how they shape our lives.* Harper Press

25 Boyd D. *Why youth “heart” social network sites: the role of networked publics in teenage social life*. In: Buckingham David., editor. Youth, identity, and digital media. Cambridge (MA): The MIT Press; 2008. pp. 119–42. The John D. and Catherine T. MacArthur Foundation Series on Digital Media and Learning.

26 Gross EF, Juvonen J, Gable SL.(2002).*Internet use and well-being in adolescence*. J Soc Issues. 8:75–90.

27 Lange PG. *Publicly private and privately public: social networking on YouTube.* [cited 2009 Apr 30];Journal of Computer-Mediated Communication. 2007 13(1) article 18. Available from: URL:<http://jcmc.indiana.edu/vol13/issue1/lange.html>.

28 Mackie, D. *Dancing while standing still* accessed 15/09/14 at <http://www.partnerships.org.uk/articles/still.htm>

29 Dadaczynski, K & Paulus, P. (2012) Germany: Anschub. DE – Alliance for sustainable school health and education. In Samdal, O & Rowling, L. (Eds.) *The Implementation of Health Promoting Schools*. 139-142, Routledge.

30Young,I.&Tahirukaj, A. (2009) *Kosovo: A health promoting schools approach to reduce the risks of lead poisoning and to establish cross-ethnic collaboration*.In Vince Whitman, C. &Aldinger C. (eds.)Case Studies in Global School Health Promotion. Springer, New York.

31Young, I & Lee, A. (2009) *Scotland: sustaining the development of health promoting schools: The experience of Scotland in the European context*. In Vince Whitman, C. &Aldinger, C. (eds.) Case Studies in global School Health Promotion*.* Springer, New York.